《韶阳》
明代·孙承恩

淩江一超忽，日觉眼界新。莽苍村落稀，青山多白云。

行行过韶阳，蛮语渐不真。衣服中土异，竹帻革可纫。

暄然秋冬交，气候如深春。人行青霭中，鸟啼榕树阴。

韶乐久不作，凤鸟亦不闻。吊古空踌蹰，前山已斜曛。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。